open-index/open-wikipedia-markdown huggingface dataset:
Dave Matthews

**David John Matthews** (s. 9. tammikuuta 1967) on Etelä-Afrikassa syntynyt, sittemmin Yhdysvaltain kansalaisuuden saanut laulaja ja kitaristi yhtyeestä Dave Matthews Band. Hän on voittanut urallaan kaksi Grammy-palkintoa, toisen yhtyeensä kanssa ja toisen sooloartistina.

## Sooloura

Vuonna 2003 Matthews julkaisi sooloalbumin *Some Devil*, joka myi platinaa, ja sen single *Gravedigger* voitti Grammy-palkinnon vuonna 2004. Albumin julkaisun jälkeen kiertueelle lähti *Dave Matthews & Friends* -niminen kokoonpano, johon kuuluu Matthewsin lisäksi muun muassa kitaristit Trey Anastasio ja Tim Reynolds.

Matthews on tehnyt kiertueen myös kahdestaan Tim Reynoldsin kanssa, josta on julkaistu *Live at Luther College* -niminen albumi vuonna 1999. Matthews on esiintynyt myös yksin useissa tapahtumissa ja teki toukokuussa 2006 pienimuotoisen kiertueen Englannissa.

Vierailevana artistina Matthews on esiintynyt muun muassa Béla Fleck and the Flecktones -yhtyeen albumilla *Left of Cool*, Santanan albumilla *Supernatural* ja Emmylou Harrisin albumilla *Red Dirt Girl*.
Kaukalo

**Kaukalo** on sian tai muun kotieläimen ruokinta-astia. Tavallisesti kaukalot ovat pitkiä, metallisia rännejä, mutta niitä tehdään myös puusta. Yleensä kaukaloita pidetään maatilojen pihasikaloissa. Suurilla tehosikaloilla on suuria ruokinta-automaatteja.

## Katso myös
* Seimi
Sotahevonen

**Sotahevonen** on Arto Paasilinnan romaani, jonka WSOY julkaisi vuonna 1979. Kirja kertoo kahdesta neuvostoliittolaisesta desantista Suomessa jatkosodan aikana. Teos on julkaistu myös Jarkko Rantasen lukemana äänikirjana.
Aladdin (täsmennyssivu)

**Aladdin** voi tarkoittaa seuraavia asioita:

* Ibn al-Nafis eli Ala al-Din tai Aladdin (1213–1288), persialainen islamin yleisnero ja teologi
* Aladdin, hahmo *Tuhannen ja yhden yön saduissa* ja Disneyn elokuvassa
* *[[Aladdin ja taikalamppu]]*, tarina *Tuhannen ja yhden yön saduissa*
* *[[Aladdin (vuoden 1992 elokuva)|Aladdin]]*, Disneyn piirroselokuva vuodelta 1992
** *[[Aladdin (soundtrack)|Aladdin]]*, elokuvan pohjalta tehty soundtrack
** *[[Aladdin (animaatiosarja)|Aladdin]]*, elokuvaan perustuva animaatiosarja
** *[[Disney's Aladdin (vuoden 1994 videopeli)|Aladdin]]*, elokuvaan liittyvä videopeli vuodelta 1994
* *[[Aladdin ja varkaiden kuningas]]*, Disneyn animaatioelokuva vuodelta 1996, vuoden 1992 Aladdin-elokuvan jatko-osa
* *[[Aladdin (näytelty elokuva)|Aladdin]]*, Guy Ritchien ohjaama elokuva vuodelta 2019
* Aladdin Records, yhdysvaltalainen levy-yhtiö
* Aladdin Records, brittiläinen levy-yhtiö
* *[[Aladdin (musikaali)|Aladdin]]*, musikaali
* Aladdin, suklaakonvehtirasia
* *[[Aladdin – Naam Toh Suna Hoga]]*, intialainen televisiosarja.

## Katso myös
* Aladin, sukunimi
Dornbirn

**Dornbirn** on kaupunki Itävallassa Vorarlbergin osavaltiossa. Ensimmäisen kerran se on mainittu vuodelta 895 peräisin olevissa sveitsiläissä asiakirjoissa. Vuoden 2019 arvion mukaan siellä asui 49&nbsp;563 asukasta. Dornbirn on alueensa suurin kaupunki ja tärkein kaupallinen keskus. Myös suurin osa osavaltion työpaikoista ja ammattikorkeakoulu sijaitsee siellä.

## Lähteet

## Aiheesta muualla

* Dornbirn Online
Talk Talk

**Talk Talk** oli vuosina 1981–1991 toiminnassa ollut brittiläinen yhtye. Sen jäseniä olivat laulusolisti Mark Hollis (s. 1955, k. 2019), basisti Paul Webb (s. 1962) ja rumpali Lee Harris (s. 1962) sekä kosketinsoittaja Simon Brenner, joka erosi yhtyeestä jo vuonna 1983. Yhtye on nimetty oman kappaleensa ”Talk Talk” mukaan.

Yhtyeen kaksi ensimmäistä albumia *The Party’s Over* ja *It’s My Life* ovat synthpopia. Albumilla *It’s My Life* syntetisaattoreita soittaa tuottaja Tim Friese-Greene. Vuonna 1986, kun kolmas albumi *The Colour of Spring* ilmestyi, Talk Talk oli luopunut syntetisaattoreista, jotka korvattiin muun muassa pianolla ja uruilla, joita soitti joukko eri muusikoita. Vuonna 1988, kun albumi *Spirit of Eden* ilmestyi, Talk Talk oli luopunut pop-formaatista ja kehittänyt omalaatuisen musiikkityylinsä, jota voi kuvailla progressiivisen rockin ja jazzin risteytykseksi. Samanlaista tyyliä kuullaan myös vuonna 1991 ilmestyneellä viimeisellä albumilla *Laughing Stock*. Kuten kolmannella albumilla *The Colour of Spring*, kahdella viimeisellä albumilla *Spirit of Eden* ja *Laughing Stock* kuullaan erilaisia soittimia eri muusikoiden soittamina. Talk Talk hajosi vuonna 1991.

Vuonna 1998 Mark Hollis julkaisi sooloalbumin.
## Muiden esittämiä Talk Talkin kappaleita

* Sandran versio kappaleesta ”Such a Shame” julkaistiin vuonna 2002
* No Doubt teki coverin kappaleesta ”It’s My Life” vuonna 2003
* Running the Risk teki coverin kappaleesta ”Talk Talk” vuonna 2012

## Diskografia

### Albumit
* *[[The Party’s Over]]* (1982)
* *[[It’s My Life (albumi)|It’s My Life]]* (1984)
* *[[The Colour of Spring]]* (1986)
* *[[Spirit of Eden]]* (1988)
* *[[Laughing Stock]]* (1991)

## Lähteet
Neisse

**Neisse** (, , , ) on Oderin sivujoki. Sen lähteet ovat Jizera-vuoristossa Tšekissä, josta se virtaa Saksan ja Puolan rajajokena laskien Oderiin lähellä Gubenin kaupunkia. Yhdessä Oderin alajuoksun kanssa se muodostaa Oder–Neisse-linjan. Kokonaisuudessa 256 kilometriä pitkän joen valuma-alue käsittää 4&nbsp;297 neliökilometrin alan.

Joen varrella ovat seuraavat kaupungit:
*Jablonec nad Nisou, Tšekki
*Vratislavice, Tšekki
*Liberec, Tšekki
*Zittau, Saksa
*Bogatynia, Puola
*Görlitz, Saksa; Zgorzelec, Puola
*Pieńsk, Puola
*Bad Muskau, Saksa; Łęknica, Puola
*Forst, Saksa
*Guben, Saksa; Gubin, Puola.

## Lähteet

## Aiheesta muualla
Teemu Kurkela

**Teemu Tapio Kurkela** (s. 5. elokuuta 1966 Ylihärmä) on suomalainen arkkitehti, opettaja ja rakennusalan vaikuttaja. Kurkela on opiskellut Columbian yliopistossa. Hän on Arkkitehtitoimisto JKMM:n perustajia, opettanut Teknillisen korkeakoulun arkkitehtuurin osastolla, ja ollut vaikuttamassa Suomen rakennustaiteen kehitykseen Suomen Arkkitehtiliitossa SAFA:ssa, sekä Arkkitehtitoimistojen liitto ATL ry:ssä.

Kurkela oli Shanghain maailmannäyttelyn 2010 Suomen paviljongin eli *Kirnun* pääsuunnittelija.

Kurkela oli pääsuunnittelija Kirkkonummen uudelle kirjastolle, joka palkittiin Arkkitehtuurin Finlandia -palkinnolla vuonna 2021.  

## Lähteet
Antti Ahokas

**Antti Ahokas** () on suomalainen golfammattilainen. Ahokas on Lappeenrannassa toimivan Viipurin Golfin kasvatti ja ensimmäinen kansainvälisesti menestynyt suomalainen golfaaja, joka pelaa vasemmalta puolelta.

## Ammattilaisura
Ammattilaiseksi Ahokas siirtyi ennen ET:n karsintojen finaalivaihetta. Näissä karsinnoissa Ahokas jäi yhden lyönnin päähän ET-kortista.

Ensimmäiset varsinaiset ammattilaiskilpailut olivat Challenge Tourin kauden 2007 kaksi ensimmäistä kisaa. Näissä ei tullut mainittavaa menestystä. Kauden kolmannessa kilpailussaan ET:n Joburg Openissa sijoitus oli 34. Debyytti ET:llä oli tähän mennessä siellä pelanneista suomalaisista paras .

## Lähteet

## Aiheesta muualla
* Antti Ahokkaan pelaajaprofiili ET:n sivuilla
Gibson Ace Frehley Signature Les Paul

**Gibson Ace Frehley Signature Les Paul** on KISS- ja Frehley's Comet -yhtyeistä tunnetun kitaristi Ace Frehleyn suunnittelema Gibson Les Paul -kitara. Frehleyn kitaran erottaa normaalista Gibson Les Paulista siitä, että hänen kitarassaan on kolmet humbucker-mikrofonit ja salaman muotoiset otelautamerkinnät. Frehley on käyttänyt samantapaisia salamoita KISSin logon s-kirjaimissa.

Nykyään Epiphone valmistaa halvempaa kopiomallia Acen kitarasta

## Lähteet
* Gibsonin kotisivut
Copa del Rey

**Copa del Rey** (koko nimeltään **Copa de Su Majestad el Rey Juan Carlos I**, ) on vuosittain Espanjassa pelattava cup-muotoinen jalkapallokilpailu. Sen järjestää Espanjan kuninkaallinen jalkapalloliitto. Kilpailuun ottavat osaa kaikki joukkueet Primera ja Segunda Divisiónista, Segunda División B:n parhaat sekä Tercera Divisiónin lohkovoittajat.

Copa del Reyn voittaja on oikeutettu paikkaan Eurooppa-liigassa (ennen vuotta 1999 Cup-voittajien cupissa). Voittaja pelaa myös Supercopa de Españassa liigamestaria vastaan. Cupin menestynein seura on Barcelona, jolla mestaruuksia on 31.  

Kilpailu on tunnettu myös nimillä Copa del Presidente de la República vuosina 1933–1936 ja Copa del Generalísimo vuosina 1939–1976.

## Loppuottelut

 Vuosina 1910 ja 1913 pelattiin kaksi erillistä kilpailua jalkapalloliittojen (Federación Española de Fútbol ja Unión Española de Clubes de Fútbol) riitannuttua.

## Katso myös
* Copa RFEF, Segunda División B:n ja Tercera Divisiónin joukkueille tarkoitettu cup-kilpailu

## Lähteet
* RSSSF: Spain – List of cup Finals (Luettu 22. huhtikuuta 2021)

### Viitteet

## Aiheesta muualla

* Urheilulehti ''Marcan'' Copa del Rey -sivusto
Mustapääsirkku

**Mustapääsirkku** (*Granativora melanocephala*) on keltavatsainen sirkku, joka kuuluu varpuslintuihin.

## Koko ja ulkonäkö

Linnun pituus on 15½–17½ cm ja paino 28–33 g. Keltasirkun kokoinen, kaikissa puvuissa ainakin hiukan keltaista mahapuolella. Juhlapukuinen koiras on mustapäinen, alapuolelta kirkkaan keltainen, ja sen selkä sekä yläperä ovat punaruskeat. Naaras ja nuori lintu ovat mahapuolelta kellahtavia, pää on harmahtava ja selkäpuoli tumma. Koiras on hieman naarasta suurempi. Erilaisia ääniä on runsaasti.

Sekä vanhoilla että nuorilla mustapääsirkuilla on täydellinen sulkasato talvella ja osittainen sulkasato kesällä.

Laji muistuttaa hyvin suuresti ruskopääsirkkua (*Emberiza bruniceps*) sekä puvultaan, ääniltään että olemukseltaan. Lajit risteytyvät yhteisellä esiintymisalueella Kaspianmeren kaakkoisosissa. Monet tutkijat pitävätkin näitä samana lajina. Mustapääsirkun kuvaili tieteelle Giovanni Antonio Scopoli vuonna 1769.

## Esiintyminen

Esiintymisalue ulottuu Kaakkois-Euroopasta Lähi-itään ja Kaukasukselle sekä Kaspianmerelle ja Iraniin. Lajin kokonaismäärästä on ristiriitaista tietoa: Euroopan populaation koko on 5,6–19 miljoonaa yksilöä IUCN); Euroopassa (EU:n alueella?) pesii 150&nbsp;000–270&nbsp;000 paria (Birdguides). Muuttolintu, joka talvehtii pääasiassa Intian niemimaalla. Laji on tavattu Suomessa toistaiseksi 14 kertaa, ensi kerran 3.–6.8.1980 Helsingissä.

## Elinympäristö

Esiintyy monenlaisilla pensaikkomailla, puu- ja viinitarhoissa, oliiviviljelmillä, metsänreunoissa ja vesistöjen varsilla.

## Lisääntyminen
 
Pesintä tapahtuu touko-kesäkuussa. Pesä on matalalla pensaassa tai esimerkiksi viiniköynnöksessä. Munia on 4–5, ja molemmat puolisot hautovat yhteensä noin 2 viikkoa.

## Ravinto

Syö pääasiassa siemeniä, kesäaikana myös selkärangattomia.

## Lähteet
* 
* Birdguides
* Rariteettikomitea 
### Viitteet
Power Macintosh 7500

**Power Macintosh 7500** on Applen 8. elokuuta 1995 julkaisema tietokone. Malli julkaistiin yhtä aikaa Power Macintosh 7200:n kanssa, josta poiketen 7500 sisälsi paikan tytärkortille. Power Macintosh 7500:n tuotanto lakkautettiin yhdeksän kuukauden kuluttua 18. toukokuuta 1996, jolloin Power Macintosh 7600 julkaistiin.

## Yleistä
Power Macintosh oli eräitä ensimmäisistä Macintosheista, jossa oli PCI-laajennuspaikkoja. Tytärkortin ansiosta laitteen PowerPC 601 -suoritin oli helppo päivittää. Outrigger-kotelo helpotti pääsyä keskusyksikön sisälle.

## Tekniset tiedot
* 100 MHz:n PowerPC 601 -suoritin
* 8 tai 16 Mt:n keskusmuisti, laajennettavissa 1 Gt:n saakka (70 ns 168-pin DIMM)
* 3 x PCI-laajennuspaikka
* 750 Mt:n kiintolevy (SCSI)
*CD-ROM-asema (4X)
* video-sisääntulo (komposiitti- ja S-Video)
* Ethernet-liitäntä (10Base-T ja AAUI)
* käyttöjärjestelmä System 7.5.2 – Mac OS 9.1

## Lähteet

## Aiheesta muualla
* Power Macintosh 7500 at lowendmac.com
* Power Macintosh 7500 at everymac.com
Ken Olsen

**Kenneth Harry Olsen** (20. helmikuuta 1926 Stratford, Connecticut, Yhdysvallat – 6. helmikuuta 2011) oli yhdysvaltalainen insinööri ja yrittäjä. Olsen perusti tietotekniikkayhtiö Digital Equipment Corporationin yhdessä kollegansa Harlan Andersonin kanssa vuonna 1957. Ennen Digitalia hän oli muun muassa toiminut Massachusettsin teknillisen korkeakoulun TX-0- ja TX-2-tietokoneprojektien parissa.

Olsen on tunnettu siitä, että hän vuonna 1977 sanoi, että ”ihmisillä ei ole syytä tietokoneeseen kotonaan”, jonka ymmärrettiin väärin tarkoittavan että Olsen ei nähnyt käyttöä kotitietokoneelle. 

Olsenin vaimo oli suomalainen, Lahdessa syntynyt Eeva-Liisa Aulikki Olsen, o.s. Valve (1924–2009). Olsenin kerrotaan suhtautuneen vaihto-opiskelijana Yhdysvaltoihin päätyneen Valveen hurmaamiseen samalla innolla, jota hän myöhemmin osoitti DEC:in rakentamisessa. Vaikka heidän ensitapaamisensa oli ollut lyhyt, Olsen jätti tutkijakoulun ja työn MIT:n Whirlwind-tietokoneen parissa kesken lentääkseen Eurooppaan Aulikin perässä. 

Vanhalla mantereella Olsen elätti itsensä tekemällä töitä ruotsalaisessa kuulalaakeritehtaassa. Kun pari päätti myöhemmin mennä naimisiin, joutui Olsen hankkimaan siihen erikoisluvan Yhdysvaltain liittovaltion viranomaisilta, sillä Suomeen suhtauduttiin kylmässä sodassa epäluuloisesti. Pari meni naimisiin 12. joulukuuta 1950 Aulikin pappi-isän vihkimänä. Vaikka vaimo pysyikin pääosin liiketoiminnasta erossa, kerrotaan hänen muun muassa tehneen vaikutuksen ex-kenraali Georges Doriotiin, joka johti American Research and Development Corporationia, jolta heltisi rahoitus Digital Equipment Corporationin perustamiseksi. Ken ja Aulikki Olsenin perheeseen syntyi kolme poikaa.

Olsen kuoli 84-vuotiaana helmikuussa 2011.

## Lähteet

## Aiheesta muualla

* Haastattelu vuodelta 1988  
* Ken Olsen, Who Built DEC Into a Power, Dies at 84, The New York Times
Alison Krauss

**Alison Krauss** (s. 23. heinäkuuta 1971) on yhdysvaltalainen country- ja bluegrass-muusikko.

Krauss aloitti ammattiuransa teini-iässä. Hän sai sopimuksen Rounder Recordsilta 1985 ja julkaisi debyyttialbuminsa kaksi vuotta myöhemmin. Hän toimii yhä Alison Krauss & Union Station -yhtyeensä keulahahmona. 

Krauss on voittanut sooloartistina, Alison Krauss & Union Stationin jäsenenä sekä äänilevytuottajana yhteensä kaksikymmentäseitsemän Grammy-palkintoa. Kraussia on kuultu monilla soundtrackeilla.

Kraussin *Union Station* -yhtyeeseen kuuluvat hänen lisäkseen Barry Bales (basso), Ron Block (kitara, banjo), Jerry Douglas (dobro) ja Dan Tyminski (kitara). 

## Diskografia
**Too Late to Cry*, (1987, Rounder)
**Two Highways*, (1989, Rounder)
**I've Got That Old Feeling*, (1990, Rounder)
**Every Time You Say Goodbye*, (1992, Rounder)
**I Know Who Holds Tomorrow*, (1994, Rounder)
**High Lonesome Sound*, (1996, MCA Nashville)
**Nothin' But the Taillights*, (1997, RCA)
**So Long So Wrong*, (1997, Rounder)
**This Bright Hour*, (1998)
**Real Man*, (1998, Capitol)
**Forget About It*, (1999, Rounder)
**A Paul Brandt Christmas: Shall I Play Fo…*, (1999, Warner Bros.)
**New Favorite*, (2001, Rounder)
**Live*, (2002, Rounder)
**Lonely Runs Both Ways*, (2004, Rounder)
**Raising Sand*, (2007, Rounder)
**Indiana Fiddlers Gathering*, (2009)
**Paper Airplane*, (2011, Rounder)
**Windy City, (2017, Capitol)
**Raise the Roof'', (2011)

## Lähteet

## Aiheesta muualla
* Viralliset sivut
Roland de Wolfe

**Roland de Wolfe** on englantilainen pokeriammattilainen. Hän oli aiemmin brittiläisen pelilehden *Inside Edgen* pokeritoimittajana. De Wolfen lempinimi on "The Sheep" (lammas). Hän oli Gavin Griffinin jälkeen toinen pelaaja, joka saavutti niin sanotun Triple Crownin eli EPT-, WPT- ja WSOP-voiton.

Roland de Wolfe pelasi jo nuorena poolia ja korttipelejä rahasta. Vartuttuaan hän alkoi kiertää pokeriturnauksia toimittajana.. 

De Wolfe voitti The Gutshot Poker Festivalilla Lontoossa syyskuussa 2004 ja sijoittui rahoille seuraavana kesänä heinäkuussa WSOP:n $ 1,000 No Limit Hold'em turnauksessa. Muutamaa viikkoa myöhemmin hän voitti World Poker Tourin Grand Prix de Paris -turnauksen lyöden lopussa suomalaisen Juha Helpin. Turnauksen ykköspalkinto oli 479&nbsp;680 euroa. WPT:n Fourth Annual Five-Star World Poker Classicissa huhtikuussa 2006 Roland de Wolfe oli neljäs. European Poker Tour -voiton de Wolfe saavutti lokakuussa 2006 Dublinin The Irish Masters -osakilpailussa. Turnauksen ykköspalkinto oli 554&nbsp;300 euroa.

World Series of Pokerissa de Wolfe oli parhaimmillaan ollut kolmas: vuonna 2006 2000 dollarin no limit hold'em shootout -turnauksessa. Kolmossija toi 65&nbsp;520 dollaria. Kesäkuussa 2009 de Wolfe onnistui voittamaan 5&nbsp;000 dollarin sisäänoston pot limit omaha hi/lo -turnauksen ja näin saavutti toisena pelaajana voiton kaikissa kolmessa isossa turnaussarjassa (EPT, WPT ja WSOP). WSOP-turnauksen ykköspalkinto oli 246&nbsp;616 dollaria. Syksyllä 2010 de Wolfe oli World Series of Poker Europen pääturnauksessa neljäs.

De Wolfen uran suurin voittosumma tuli WPT:n vuoden 2006 mestaruuskilpailusta, jossa hän ansaitsi kolmostilastaan Joe Bartholdi Jr:n ja David Matthew'n jälkeen 1&nbsp;025&nbsp;205 dollaria Helmikuussa 2010 de Wolfe voitti Mansion Poker Les A London Openin 2000 punnan turnauksen.

Kesäkuussa 2011 Roland de Wolfen pokeriuran turnausansiot ylittivät 5,3 miljoonaa dollaria. Hän edustaa Full Tilt Poker -nettipokerihuonetta.

## Lähteet

## Aiheesta muualla
* Roland de Wolfe Full Tilt Pokerin sivuilla 
* WPT:n profiili
*
Power Macintosh 8600

**Power Macintosh 8600** on Applen 17. helmikuuta 1997 julkaisema tietokone, joka julkaistiin yhdessä Power Macintosh 7300 ja 9600 -mallien kanssa. Power Macintosh 8600 oli teknisiltä ominaisuuksiltaan lähellä malliston lippulaivaa 9600, mutta ei sisältänyt yhtä paljon laajennusmahdollisuuksia. Laitteen arkkitehtuurissa oli ongelmia, joka hidasti sen jakelua. Ensimmäinen, 200 MHz:n suorittimella varustettu versio oli laajemmin saatavilla vasta neljä kuukautta julkaisunsa jälkeen. Myöhemmin julkaistu, 300 MHz:n suorittimella päivitetty malli myöhästyi myös. Power Macintosh 8600:n tuotanto lakkautettiin 17. helmikuuta 1998.

## Tekniset tiedot
* 200, 250 tai 300 MHz:n PowerPC 604e/604ev -suoritin
* 32 Mt:n keskusmuisti, laajennettavissa 1 Gt:n saakka (70 ns 168-pin DIMM)
* 3 PCI-laajennuspaikkaa
* 2 tai 4 Gt:n kiintolevy (SCSI)
* CD-ROM-asema (12-nopeuksinen)
* ZIP-asema
* käyttöjärjestelmä: System 7.5.5 – Mac OS 9.1

## Lähteet

## Aiheesta muualla
* Power Macintosh 8600/200 , 8600/250 ja 8600/300  -mallien tekniset tiedot AppleSpecissä
* Power Macintosh 8600 Low End Macissa
* Power Macintosh 8600/200, 8600/250 ja 8600/300 EveryMac.comissa
Jaakko Holsti

**Jaakko Holsti** (s. 1959) on Maa- ja metsätaloustuottajain Keskusliiton eli MTK:n Uudenmaan toiminnanjohtaja. Holsti on kotoisin Porvoosta ja valmistunut Helsingin yliopistosta agronomiksi. Hän on toiminut toiminnanjohtajuuden lisäksi tutkimus- ja opetustehtävissä. Holsti on uusimaalainen vaikuttaja-aktiivi. 

## Aiheesta muualla
*Kuva Jaakko Holstista
*Jaakko Holstin kotisivu
Sukeltaja

**Sukeltaja** voi tarkoittaa seuraavia asioita:

* sukellusta eli veden alla liikkumista harjoittava ihminen
* sukeltajat (*Dytiscidae*), kovakuoriaisheimo
* myrskysukeltajat (*Pelecanoididae*), lintuheimo
Alan Ball (käsikirjoittaja)

**Alan Ball** (s. 13. toukokuuta 1957 Atlanta, Georgia) on Oscar-palkittu käsikirjoittaja, ohjaaja, tuottaja ja näyttelijä. Hän on *[[American Beauty]]n* kirjoittaja ja HBO:n menestyssarjojen *[[Mullan alla]]* ja *[[True Blood]]* luoja.

## Elämä
Alan Ball valmistui Floridan yliopiston teatterikoulusta ja sai ensimmäinen televisiotyönsä *[[Cybill]]in* kirjoittajana. Hän on myös kirjoittanut useita näytelmiä, kuten *Five Women Wearing the Same Dress*, *Bachelor Holiday*, *Power Lunch* ja *Your Mother’s Butt*. Alan Ball on avoimesti homoseksuaali, ja useissa hänen töissään on siihen liittyviä teemoja ja hahmoja.

Vuonna 2004 Ball osti elokuvaoikeudet Alicia Erianin romaaniin *[[Towelhead]]*, joka julkaistiin 6. huhtikuuta 2005. Ball käsikirjoitti ja ohjasi sen pohjalta samannimisen elokuvan, joka sai ensi-iltansa Toronton elokuvajuhlilla 2007.

## Aiheesta muualla
*
Messier 68

**Messier 68** (**M68**, **NGC 4590**) on Vesikäärmeen tähdistössä sijaitseva pallomainen tähtijoukko, jonka Charles Messier löysi ja luetteloi vuonna 1780. Se sijaitsee noin 33&nbsp;000 valovuoden päässä Maasta.

## Lähteet

## Aiheesta muualla
* SEDSin Messier -sivut M68:sta
Turo

**Turo** on suomalainen miehen etunimi. Nimi on yleensä käsitetty muunnokseksi nimestä Tore tai Ture, jotka johtuvat skandinaavisen ukkosen­jumalan nimestä Thor. Toisaalta nimi saattaa johtua myös suomen kielen sanasta *turo*, joka merkitsee kutu- ja onginta­paikalle upotettua havu­puuta tai sellaisista muodostettua asetelmaa, jonka on ajateltu parantavan kala­saaliita. Nimi on annettu vuoden 2019 loppuun mennessä 770 miehelle.

## Tunnettuja Turoja

* Turo Ahva, kirjailija
* Turo Asplund, jääkiekkoilija
* Turo Flink, jalkapalloilija
* Turo Inkiläinen, kestävyysjuoksija
* Turo Järvinen, jääkiekkoilija
* Turo Kartto, näyttelijä, elokuvakäsikirjoittaja ja -ohjaaja
* Turo Kautonen, näyttelijä, elokuvakäsikirjoittaja ja elokuvaohjaaja
* Turo Kuningas, kirjailija
* Turo-Kimmo Lehtonen, sosiologi
* Turo Meriläinen, pikajuoksija
* Turo Pajala, näyttelijä
* Turo Sipilä, maastohiihtäjä
* Turo Unho, näyttelijä

## Kuvitteellisia Turoja
* Turo, Ville Virtasen esittämä sketsihahmo Hymyhuulet-televisiosarjassa
* Maailmanlopun Turo (Far Out Man), iäkäs hippi samannimisessä William Lustigin ja Tommy Chongin elokuvassa
* Turo, Alpon nalle lasten tv-sarjassa Alpo ja Turo

## Muita Turoja
*Turo's Hevi Gee, lahtelainen huumoriorkesteri 
*Turo Tailor, Kuopiossa 1938 perustettu vaatebrändi, alun perin Turo Oy.
## Lauluja Turosta
***Kielipää** on Juice Leskisen esittämä kappale levyltä Haitaribussi vuodelta 1993. Laulu alkaa sanoin "Meidän kesäkaveri on nimeltänsä Turo, se hymyilee kuin jogurtissa uinut riisimuro".

## Lähteet
Pedro Aguirre Cerda

**Pedro Aguirre Cerda** (6. helmikuuta 1879 – 25. marraskuuta 1941) oli chileläinen poliitikko ja Chilen presidentti vuodesta 1938.

Cerda syntyi Pocuron kylässä lähellä Los Andesia. Hän oli vanhempiensa Juan Bautista Aguirren ja Clarisa Cerdan yhdestätoista lapsesta seitsemäs. Kun poika oli kahdeksanvuotias, maanviljelijäisä kuoli.

Cerda päätti yliopisto-opintonsa Santiagossa ja valmistui lakimieheksi 1904. Hän nai serkkunsa Juana Rosa Aguirre Lucon, jonka kanssa hänellä ei ollut lapsia. Vuonna 1914 Cerdasta tuli opettaja kansallisinstituutissa.

Cerda voitti vuoden 1938 presidentinvaalit Chilen kansanrintaman ehdokkaana. Hän joutui heikkenevän terveydentilansa vuoksi nimittämään sisäministeri Jerónimo Méndezin tilapäiseksi valtionpäämieheksi. Cerda kuoli tuberkuloosiin Santiagossa 1941.

## Aiheesta muualla

* Reseña biográfica Biblioteca Congreso Chile 
* Pedro Aguirre Cerda (1879-1941) Memorica Chilena
Haja-asutusalue

**Haja-asutusalue** on alue, jolla on enintään 200 asukkaan rakennusryhmiä. Rakennusten välinen etäisyys haja-asutusalueella on yleensä pidempi kuin 200 metriä. Toisin sanoen haja-asutusalueeseen kuuluvat taajamien ulkopuoliset alueet, joilla on asutusta.

Suomessa haja-asutusalueiden väkimäärä on kasvussa suurten kaupunkien lähistöllä. Syrjäisemmillä seuduilla ja myös joidenkin keskisuurten kaupunkien lähistöllä haja-asutusalueen väestö kuitenkin vähenee. 

Suomessa valtio myöntää haja-asutusalueiden vähittäiskauppapalveluille rahallista tukea palvelujen turvaamiseksi ja saavutettavuuden takia.

## Haja-asutusalueiden väestö Pohjoismaissa
Vuoden 2024 lopun tietojen mukaan Suomessa oli 5 635 971 asukasta, joista 4 856 364 asui taajamissa, 701 401 haja-asutusalueilla ja 78 206 henkilön asuinpaikka oli tuntematon. Haja-asutusalueiden osuus Suomen väestöstä oli siis 12,4 prosenttia.

Ruotsissa taajamien ulkopuolella asui vuoden 2010 lopussa 1&nbsp;399&nbsp;773 henkeä eli 14,9 prosenttia maan väestöstä.

Vuoden 2009 alun tietojen mukaan Tanskassa oli 739&nbsp;464 haja-asutusalueilla asuvaa eli 13,4 prosenttia maan väkiluvusta.

Norjassa oli vuoden 2012 alussa 1&nbsp;011&nbsp;611 haja-asutusalueilla asuvaa henkilöä. Samana ajankohtana maan kokonaisväkiluku oli 4&nbsp;985&nbsp;870 henkilöä, joten Norjassa 20,3 prosenttia väestöstä asui haja-asutusalueilla.

## Katso myös
* Maaseutu

## Lähteet

## Aiheesta muualla

*
Kultainen kypärä

**Kultainen kypärä** (puhekielessä myös "*kultakypärä*") on jääkiekon SM-liigassa Suomen jääkiekkoilijat ry:n kauden päätyttyä myöntämä palkinto. Palkinto annetaan pelaajalle, jonka pelaajat ovat äänestäneet keskuudestaan kauden parhaaksi. Ensimmäisen kerran palkinto jaettiin kauden 1986–1987 päätteeksi.

Äänestäjinä ovat liigapelaajat, ja jokainen pelaaja antaa kolmelle liigapelaajalle pisteet, ensimmäiselle viisi pistettä, toiselle kolme ja kolmannelle yhden pisteen. Jokainen pelaaja siis äänestää kolmea parhaaksi katsomaansa pelaajaa, jotka eivät saa olla oman joukkueen edustajia. Vain kaksi pelaajaa on saanut palkinnon kahdesti (Juha Riihijärvi ja Kimmo Rintanen) ja neljä kertaa ulkomaalainen pelaaja on vienyt voiton (Brian Rafalski, Tim Thomas, Cory Murphy ja Tomáš Záborský). Palkintojenjakotilaisuudessa jaetaan myös kaksi muuta pelaajien äänestämää palkintoa: parhaalle erotuomarille Kultainen pilli ja parhaalle Mestis-pelaajalle Kultainen kiekko.

Vuodesta 1994 lähtien jaetun, jääkiekkotoimittajien valitseman Lasse Oksanen -palkinnon voittaja on voittanut myös Kultaisen kypärän vuosia 1997, 1999, 2001, 2013, 2019, 2021 ja 2022 lukuun ottamatta.

## Kultaisen kypärän saajat

## Veikkauksen Kultainen kypärä
**Veikkauksen Kultainen kypärä** on Veikkauksen Vedonlyönnin symboli, jota pitää hallussaan eniten tehopisteitä joukkueessaan tehnyt pelaaja. Kunkin SM-liigaseuran kauden kolmannesta runkosarjan ottelusta lähtien jokaisen liigajoukkueen tehokkain kenttäpelaaja pelaa ottelussa kultaisen kypärän kanssa. Kun runkosarja on tullut päätökseen, viimeinen kultaista kypärää yllään pukenut pelaaja pelaa kultaisen kypärän avulla myös kahdessa ensimmäisessä pudotuspelissä. Lisäksi jokaisessa joukkueessa eniten tehopisteitä tehnyt pelaaja palkitaan runkosarjan päättyessä erityispalkinnolla. Uudistuksen lanseerasi Veikkaus vedonlyöntinsä markkinoimiseksi.

Jääkiekon SM-liigan verkkosivustolla tiedotetaan, että "mikäli paras pistemies on loukkaantunut tai ei voi jostain muusta syystä pelata, kantaa Kultaista kypärää joukkueen paras ottelupöytäkirjaan merkitty pistemies." Kypärään liittyy myös Liigan järjestämä kilpailu, jossa seurataan, kuka pelaajista on eniten pitänyt tätä tunnusta. "Pelaaja, joka runkosarjassa pelaa eniten otteluita Kultainen kypärä päässään ja sijoittuu Liigan pistepörssissä 20 parhaan joukkoon, voittaa Veikkauksen asettaman 10 000 euron palkinnon." Kultaisen kypärän konsepti sai alkunsa kaudella 1994–1995. Idean panivat alulle silloinen Veikkauksen Vedonlyönnin tiedotusjohtaja Risto Nieminen ja Hjallis Harkimo.

## Lähteet
Industry Foundation Classes

**IFC** (*Industry Foundation Classes*) on kansainvälinen ja jatkuvasti kehitettävä rakennusalan ISO/PAS 16739 standardi oliopohjaisen tiedon siirtoon tietokonejärjestelmästä toiseen. IFC-standardia kehittää *IAI*-järjestö (*International Alliance for Interoperability*). IAI tunnetaan nykyisin markkinointinimellä *buildingSMART*.

IFC-tiedonsiirtoa käytetään erityisesti *tuotemalliperusteisessa* rakennussuunnittelussa. Standardin perusajatus on se, että sen välityksellä on mahdollista siirtää tuotemallitietoa ohjelmistoista riippumattomasti sekä CAD-järjestelmien välillä, että myös esimerkiksi suunnitteluohjelmistosta erilaisiin analyysi-, tuotanto- ja tuotetieto-ohjelmistoihin. IFC:llä siirretään ainoastaan oliotietoa eli 3D-geometria ja parametreja, sillä ei voida siirtää piirustusmuotoista tietoa.

Uusin IFC-standardi versio 4 Add1 julkaistiin 2015.

IFC-standardi versio 4 (aikaisemmin nimeltään 2x4) julkaistiin 2013. 

Seuraavista ohjelmistoista on julkaistu IFC 2x3:n ensimmäisen ja toisen vaiheen määrittelyjen kanssa yhteensopiva versio: 

* Active3D (Archimem Group)
* Allplan (Nemetschek Group) − arkkitehtisuunnitteluohjelmisto
* ArchiCAD  (Graphisoft /Nemetschek Group) − arkkitehtisuunnitteluohjelmisto
* AutoCAD Architecture  (Autodesk) − arkkitehtisuunnitteluohjelmisto
* Bentley Architecture (Bentley) − arkkitehtisuunnitteluohjelmisto
* DDS-CAD (Data Design System) − talotekniikan suunnitteluohjelmisto
* MagiCAD (MagiCAD Group) − talotekniikan suunnitteluohjelmisto
* Modelspace (Gravicon) - hankkeen ja rakennuksen elinkaaren tiedonhallinnanohjelmisto
* Navisworks (Autodesk) − ohjelmistoperhe mallien tarkasteluun, aikataulutukseen ja simulointiin
* Revit Architecture (Autodesk) − arkkitehtisuunnitteluohjelmisto
* Revit Structure (Autodesk) − rakennesuunnitteluohjelmisto
* Revit MEP (Autodesk) − talotekniikan suunnitteluohjelmisto
* Solibri Model Checker (Solibri) − mallien laadunvarmistusohjelmisto
* Tekla Structures (Tekla) − rakennesuunnittelu − ja työmaahallintaohjelmisto
* Tekla BIMsight beta (Tekla) − mallien yhdistely- ja törmäystarkasteluohjelmisto
* Vertex BD (Vertex) − rakennussuunnitteluohjelmisto
* Vizelia Facility Management (Vizelia) − kiinteistönhallintaohjelmisto

Seuraavat ohjelmistot ovat yhteensopivia IFC 2x3:n ensimmäisen vaiheen määrittelyjen kanssa: 
* CADiE Sähäkkä  (Symetri Oy) − kiinteistön sähkösuunnitteluohjelmisto
* CADS Hepac Pro (Kymdata Oy) − lvi-tekniikan suunnitteluohjelmisto
* CADS Electric Pro (Kymdata Oy) − sähkötekniikan suunnitteluohjelmisto
* IFC3DX − IFC vienti Oracle CADView-tietokantaan (NorConsult)
* SCIA ESA-PT (Nemetschek Group) 
* VectorWorks (Nemetschek Group) − arkkitehtisuunnitteluohjelmisto

## Katso myös
* Rakennuksen tietomalli
* Tuotetiedon hallinta
* Tuotteen elinkaaren hallinta
* Tietokoneavusteinen suunnittelu
* Arkkitehtuurin informaatiotekniikka

## Lähteet

## Aiheesta muualla
* International Alliance for Interoperability 
* buildingSMART-järjestön sivusto 
* buildingSMART-järjestön Suomen yhteisö
Antonio Smareglia

**Antonio Smareglia** (5. toukokuuta 1854 – 15. huhtikuuta 1929) oli italialainen oopperasäveltäjä.

Smareglia syntyi Pulassa, nykyisen Kroatian alueella. Hänen isänsä oli etnisesti italialainen ja äiti kroaatti. Smareglia avioitui Maria Jetti Pollan kanssa, ja pariskunta sai viisi lasta.

Smareglia sokeutui 46-vuotiaana. Vammastaan huolimatta hän jatkoi säveltämistä ja kuoli Italiassa 74-vuotiaana. Hänen tuotantoonsa kuuluu mm. *Nozze Istriane* (1895).
No Limit Top Dogg

**No Limit Top Dogg** on Snoop Doggin neljäs studioalbumi, jolla vierailee muun muassa Dr. Dre ja Xzibit.

Myytyään 187 400 kappaletta avausviikollaan, albumi kipusi Billboardin albumilistan toiseksi. No Limit Top Dogg onkin Snoop Doggin ainoa albumi, joka ei myynyt kultaa julkaisuviikollaan. Albumi ylitti platinarajan ja vuoden 1999 loppuun mennessä se oli myynyt 1 503 865 kappaletta.

## Kappalelista

#"Dolomite (Intro)" – 0:27
#"Buck 'Em" (mukana Sticky Fingaz) – 2:44
#"Trust Me" (mukana Suga Free & Sylk E. Fine) – 4:08
#"My Heat Goes Boom" – 3:40
#"Dolomite" - 0:52
#"Snoopafella" - 5:22
#"In Love With a Thug" – 3:43
#"G Bedtime Stories" (mukana  C-Murder & Magic)– 2:14
#"Down 4 My Niggaz" – 3:46 (mukana C-Murder & Magic)
#"Betta Days" – 3:56
#"Somethin Bout Yo Bidness" (mukana Raphael Saadiq) – 4:11
#"Bitch Please" (feat. Xzibit & Nate Dogg) – 3:54
#"Doin' Too Much" – 4:06
#"Gangsta Ride" (mukana Silkk the Shocker) – 3:44
#"Ghetto Symphony" (mukana C-Murder, Mystikal, Silkk the Shocker, Mia X, Fiend & Goldie Loc) – 5:39
#"Party With a D.P.G." – 4:54
#"Buss'n Rocks" – 4:23
#"Just Dippin'" (mukana Dr. Dre & Jewell) – 4:02
#"Don't Tell" (mukana Warren G, Mausberg & Nate Dogg) – 4:47
#"20 Minutes" (mukana  Goldie Loc) – 3:59
#"I Love My Momma – 3:06

## Listasijoitukset

### Singlet

### Albumi
Nodeka

**Nodeka** on laaja, osittain kaupallinen MUD, jonka teema painottuu keskiaikaiseen hack 'n' slashiin. Pelin ominaisuuksiin kuuluvat muun muassa merkkipohjainen kartta liikkumista varten sekä varsin suuri määrä hahmoluokkia ja erilaisia taitoja ja loitsuja. Pelin perusti yhdysvaltalainen Justin Gottschlich ("Nijlo") vuonna 1999. Hän oli aikaisemmin vaikuttanut muun muassa Dark Castle ("DC") -nimisessä DikuMUDissa, ja monet Nodekan pelaajista ovatkin myös entisiä DC-pelaajia.

## Aiheesta muualla

* Virallinen sivu
Messier 69

**Messier 69** (**M69**, **NGC 6637**) on Jousimiehen tähdistössä sijaitseva pallomainen tähtijoukko, jonka Charles Messier löysi ja luetteloi vuonna 1780. Sen etäisyys Maasta on noin 30&nbsp;000 valovuotta.

## Lähteet

## Aiheesta muualla
* SEDSin Messier -sivut M69:stä
Hemera

**Hemera** ( 'päivä') on antiikin Kreikan mytologiassa päivän henkilöitymä ja yksi ensimmäisistä jumaluuksista. Hän on päivän jumalatar ja, Hesiodoksen *Jumalten synnyn* mukaan, Ereboksen ja Nyksin tytär. Hänen veljensä on ilman ja kirkkauden jumala Aither. Hemera rinnastetaan josku Eosiin.

Hemera jättää Tartaroksen juuri kun Nyks saapuu sinne; kun Hemera palaa, Nyks lähtee.

## Lähteet
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Albert Benois

**Albert Benois** (; 26. maaliskuuta (J: 14. maaliskuuta) 1852 Pietari – 16. toukokuuta 1936 Fontenay-aux-Roses) oli venäläinen vesiväritaiteilija. 

## Perhesuhteet
Hänen isänsä oli arkkitehti Nicholas Benois ja veljensä arkkitehti Nicholas Benois ja teatterisuunnittelija Aleksandr Benois. Albert Benois'n tytär Maria oli naimisissa venäläisen säveltäjän Nikolai Tšerepninin kanssa. Benois oli näyttelijä Peter Ustinovin isosetä.

Benois'n vaimo taiteilijatar Maria Shpak Benois kuoli kesällä 1891 Puumalassa 21-vuotiaana, ja hänet on haudattu Puumalan kirkon hautausmaalle. 

## Lähteet

## Aiheesta muualla

*
ISO 14001

**ISO 14001** on ympäristöasioiden hallintaa käsittelevä kansainvälinen standardisarjan päästandardi, joka on laajasti käytössä maailmalla ympäristöasioiden hallinnan perustana. 

Standardin ensimmäinen versio julkaistiin 1996 
, ja se on sittemmin kasvanut maailman toiseksi suosituimmaksi hallintajärjestelmäksi heti ISO 9000-standardin jälkeen.

## Standardin osa-alueet
Standardi sisältää peruselementit tehokkaalle ympäristöjohtamisjärjestelmälle, ja sitä voidaan soveltaa minkä tahansa tyyppiseen ja kokoiseen organisaatioon, niin julkisella kuin yksityiselläkin sektorilla.

Standardi vaatii organisaatiota määrittämään ympäristöpäämääränsä ja -tavoitteensa, sekä johtamisjärjestelmän, jolla nämä tavoitteet saavutetaan. Lisäksi standardi vaatii, että organisaatio pitäytyy näissä vaatimuksissa myös prosesseissaan, menettelyohjeissaan ja toiminnoissaan.

Standardin päävaatimukset ovat:

* ympäristöpolitiikka 
* suunnittelu 
* järjestelmän toteuttaminen ja toiminnot 
* tarkastukset ja korjaavat toimenpiteet
* johdon katselmus 

Standardiin liittyviä sertifikaatteja myöntävät akkreditoidut sertifiointialan yritykset. Vuoden 2017 lopussa suomessa oli ISO 14001 -sertifikaatteja 1&nbsp;480 kappaletta. 

### Asteittain siirtyminen vihreämpään suuntaan

Standardi vaatii organisaatiota selvittämään kaikki ympäristövaikutuksensa ja niihin liittyvät näkökohdat. Se vaatii toteuttamaan toimenpiteitä, joilla parannetaan prosessien toimivuutta painopistealueilla ja merkittävimmissä ympäristönäkökohdissa.

### Standardin hyödyt

Ympäristöjärjestelmän käyttöönotolla voidaan saavuttaa useita liiketoiminnallisia hyötyjä vaatimustenmukaisuuden lisäksi. Näitä ovat muun muassa kustannustehokkuuden parantaminen, henkilöstön ympäristötietoisuuden edistäminen ja vastuullisuuden osoittaminen sidosryhmille.

## Uusin versio

Uusin versio standardista on **ISO 14001:2015** joka julkaistiin 15. syyskuuta 2015. SFS julkaisi standardin suomeksi marraskuussa 2015 nimellä *SFS-EN ISO 14001*. 

## Muita standardeja

ISO 14001 -standardiin liittyvät läheisesti myös nämä standardit:
* ISO 14004: Ohjeita ympäristöjohtamisjärjestelmän kehittäjille
* ISO 14005: Opastusta ympäristöjohtamisjärjestelmän käyttöönottoon ja ympäristönsuojelun tason arviointiin
* ISO 14006: Ohjeita ympäristönäkökohdat huomioon ottavan suunnittelun liittämisestä ympäristöjohtamisjärjestelmään

Lisäksi ISO 14000-standardiperheessä on lukuisia muitakin standardeja ympäristöasioiden hallintaan liittyen, joilla on liittymäkohtia ISO 14001-standardiin. Näitä ovat muun muassa ISO 14031, ISO 14020 ja ISO 14040.

## Lähteet

## Aiheesta muualla
*ISO 14000 standardisarja
Aither

**Aither** () on antiikin Kreikan mytologiassa yksi ensimmäisistä jumaluuksista, valon jumala. Hän on "ylemmän taivaan", avaruuden ja taivaan henkilöitymä, ja "kirkkauden, hehkun ja ylemmän ilman" alkuperäinen/luonnollinen jumala. Hän on puhdas, ylempi ilma, jota jumalat hengittävät, vastakohtana tavalliselle ilmalle, jota kuolevaiset maan päällä hengittävät.

Hesiodoksen *[[Jumalten synty|Jumalten synnyssä]]* Aither on Ereboksen ja Nyksin poika ja Hemeran veli. Hesiodoksen mukaan Aither on lisäksi Uranoksen isä. Hänen äitinsä Nyks (yö) vetää pimeän usvan Ereboksesta halki taivaan, jolloin hänen alapuolelleen tulee yö, kun taas hänen sisarensa Hemera (päivä) vetää pois tämän usvan paljastaakseen Aitherin säteilevän hehkun ja tuo päivän.

## Katso myös
* Eetteri, klassinen alkuaine

## Lähteet
* Jordan, Michael: Encyclopedia of Gods. Kyle Cathie Limited, 1992. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet
Helavyö

**Helavyö** eli lappavyö on osa eteläpohjalaisen miehen kansallispukua. Helavyöhon on pujotettu kymmeniä metallisia, kullan värisiä solkia eli lappoja. Vyöllä kannetaan yleensä mukana kahta puukkoa (eli niin sanottua kaksineuvoista), isompaa puukkoa eli pitopuukkoa ja pienempää eli jungia. Helavyötä ei pujoteta housujen vyölenkkeihin, vaan se roikkuu hiukan lanteilla, kallellaan yleensä vasemmalle puolelle.

Helavöitä ja pohjalaisia perinnepuukkoja valmistaa esimerkiksi kauhavalainen Iisakki Järvenpää Oy.

Helavyö on kuvattuna toisinaan myös taiteessa ja se löytyy muun muassa nykyisestä, vuodesta 2009 lähtien käytössä olleesta Kauhavan vaakunasta.

## Katso myös
*Jussipuku

## Aiheesta muualla
* Iisakki Järvenpää Oy:n nettisivut

## Lähteet
Nikolai Tšerepnin

**Nikolai Nikolajevitš Tšerepnin** (; 15. toukokuuta (J: 3. toukokuuta) 1873 Pietari – 27. kesäkuuta 1945 Issy-les-Moulineaux) oli venäläinen säveltäjä, pianisti ja kapellimestari. Hän opiskeli Pietarin konservatoriossa Nikolai Rimski-Korsakovin oppilaana. Hän johti orkesteria Sergei Djagilevin Ballets russesin ensimmäisellä kaudella Pariisissa. 

Vuosina 1905–1917 hän oli Pietarin konservatorion rehtori. Vuonna 1918 hän sai paikan Tbilisin konservatoriosta, Georgian demokraattisessa tasavallassa. Kun puna-armeija miehitti maan vuonna 1921, Tšerepnin muutti Pariisiin, jossa hän eli loppuelämänsä. Hänen poikansa Aleksandr Tšerepnin oli yhdysvaltalainen säveltäjä ja pianisti.
Harri Koponen

**Harri Eerik Koponen** (s. 6. joulukuuta 1962 Lahti) on suomalainen yritysjohtaja. Koponen on toiminut useiden, erityisesti informaatioteknologia-alan yritysten johtotehtävissä. 

Koponen työskenteli Ericssonilla vuodesta 1994 alkaen, viimeiseksi SonyEricssonin Pohjois- ja Väli-Amerikan matkapuhelindivisioonan johtajana, ja sitä ennen Hewlett-Packardilla ja Shellissä. 

Elokuusta 2001 huhtikuuhun 2003 Koponen oli Soneran toimitusjohtaja ja Telia-Sonera-fuusion jälkeen TeliaSonerassa varatoimitusjohtajana kesäkuuhun 2004 asti. Vuosina 2004–2008 Koponen toimi kuwaitilaisen Wataniya Telecom -teleoperaattorin toimitusjohtajana Kuwaitissa. Ruotsalaisen Tele2:n toimitusjohtajana hän toimi vuosina 2008–2010.  

Koponen on palvellut Osaka Oy:ssä itsenäisenä konsulttina ja toiminut sitä kautta mm. Roviolla varatoimitusjohtajana ja operatiivisena johtajana elokuusta 2010 elokuuhun 2014 asti, jolloin Koponen siirtyi Rovion pääomistajien sijoitusyhtiöön 

Koponen toimi SSH Communications Security Oyj:n toimitusjohtajana vuodesta 2014 maaliskuuhun 2016.

Hän on toiminut Nortal As:n kaupallisena johtajana 1.3.2016 alkaen, ja yhtiön Suomen toiminnoista vastaavan Nortal Oy:n toimitusjohtajana 2021 asti. 

Koponen toimi pörssiyhtiö Tecnotree hallituksessa 2019 asti. 

Koponen on toiminut myös Soprano Oyj:n hallituksen jäsenenä 2022 asti. Soprano myytiin Wetterille. 

## Koulutus
Koulutukseltaan Koponen on merkonomi. Koponen on suorittanut Executive MBA -ohjelman, ja hän on taloustieteiden kunniatohtori Jyväskylän yliopistosta. 

## Yksityiselämä
Hän on naimisissa ja neljän lapsen isä.

## Lähteet
Woodstock: Music from the Original Soundtrack and More

**Woodstock: Music from the Original Soundtrack and More** on livealbumi vuoden 1969 Woodstock-festivaaleilta. Se julkaistiin alun perin tripla-albumina ja vuonna 1994 tupla-cd:nä. Konsertin nauhoittivat paikan päällä Eddie Kramer ja Lee Osbourne ja albumin koosti tuottaja Eric Blackstead. Vaihtelevat olosuhteet vaikuttivat nauhoitusten laatuun ja albumin kannessa mainitaankin niistä.

Alkuperäisessä vinyylipainoksessa 1-puoli oli samalla levyllä 6-puolen kanssa, 2-puoli 5-puolen kanssa ja 3-puoli 4-puolen kanssa. Kappaleiden välissä kuullaan lavakuulutuksia, muusikoiden ja järjestäjien puheita, yleisön laulua ja luonnon ääniä, kuten ukkosmyrskyä. 

Albumi julkaistiin remasteroituna kesäkuussa 2009. 

## Kappaleet

**A-puoli:**

#"I Had A Dream" - 2:53 - John Sebastian
#"Going Up The Country" - 5:53 - Canned Heat
#"Freedom" - 5:26 - Richie Havens
#"Rock And Soul Music" - 2:09 - Country Joe & The Fish
#"Coming Into Los Angeles"* - 2:50 - Arlo Guthrie
#"At The Hop" - 2:33 - Sha-Na-Na

* *Arlo Guthrien kappaletta tällä albumilla ei ole taltioitu Woodstockissa. Autenttinen taltiointi löytyy vuonna 2009 julkaistulta *[[Woodstock - 40 Years On: Back To Yasgur's Farm]]*-kokoelmalta.

**B-puoli:**

#"Fish Cheer: I-Feel-Like-I'm-Fixin'-To-Die-Rag" - 3:48 - Country Joe McDonald
#"Drug Store Truck Drivin' Man" - 2:38 - Joan Baez
#"Joe Hill" - 5:34 - Joan Baez
#"Suite: Judy Blue Eyes" - 9:02 - Crosby, Stills & Nash
#"Sea Of Madness" - 4:20 - Crosby, Stills, Nash & Young

**C-puoli:**

#"Wooden Ships" - 5:26 - Crosby, Stills, Nash & Young
#"We're Not Gonna Take It" - 6:54 - The Who
#"With A Little Help From My Friends" - 10:06 - Joe Cocker

**D-puoli:**

#"Soul Sacrifice" - 13:52 - Santana
#"I'm Going Home" - 9:57 - Ten Years After

**E-puoli:**

#"Volunteers" - 3:31 - Jefferson Airplane
#"Medley: Dance To The Music/Music Lover/I Want To Take You Higher" - 15:29 - Sly & The Family Stone
#"Rainbows All Over Your Blues" - 3:54 - John Sebastian

**F-puoli:**

#"Love March" - 8:59 - The Butterfield Blues Band
#"Star Spangled Banner/Purple Haze/Improvisation" - 13:42 - Jimi Hendrix

## Lähteet
Timrå IK

**Timrå IK** on ruotsalainen jääkiekkojoukkue, joka pelaa Ruotsin korkeimmalla sarjatasolla SHL:ssa. Seura on perustettu vuonna 1928. Seuran alkuperäinen nimi oli Wifstavarvs IK. Jääkiekko tuli mukaan lajivalikoimaan vuodesta 1938 alkaen. Kausi 2012–2013, jonka päätteeksi Timrå putosi Allsvenskaniin, oli seuran 16. kausi Elitserienissä. Timrå IK nousi takaisin Elitserieniin, kauden 2020-2021 päätteeksi. Aikaisemmat kaudet ovat olleet vuosina 1975–1976, 1977–1978, 1981–1982 ja 2000–2012. Timrå IK:n kotihallina toimii vuonna 2003 modernisoitu SCA Arena, entinen Timrå Isstadion, jonne mahtuu 5&nbsp;800 katsojaa, joista 4&nbsp;400 istumapaikoille. Alkuperäinen Timrå Isstadion oli käyttöönottovuonnaan 1966 Ruotsin kahdeksas jäähalli.

## Jäädytetyt numerot
* **5** Lennart Svedberg
* **20** Henrik Zetterberg

## Muita maineikkaita pelaajia

* Thommy Abrahamsson
* Johan A. Andersson
* Peter Andersson
* Johan Backlund
* Aki-Petteri Berg
* Bo Berggren
* Petr Čáslava
* Kjell Dahlin
* Inge Hammarström
* Jonathan Hedström
* Miikka Kiprusoff

* Anton Lander
* Peter Lindmark
* Erling Lindström
* Finn Lundström
* Kent Manderville
* Fredrik Modin
* Matt Murley
* Joakim Nilsson
* Niklas Nordgren
* Lennart Norberg
* Bert-Ola Nordlander

* Mats Näslund
* Kevin O'Shea
* Matti Pauna
* Håkan Pettersson
* Timo Pärssinen
* Magnus Pääjärvi
* Tommy Sjödin
* Petr Vampola
* Fredrik Warg

### Joukkue kaudella 2025-2026

### Valmennus & Joukkueenjohto
* **Päävalmentaja:** Tommy Samuelsson 
* **Apuvalmentaja:** Daniel Karlunden 
* **Apuvalmentaja:** Morten Madsen 
* **Apuvalmentaja:** Lars Marklund 
* **Maalivahti- & Videovalmentaja:** Robin Danielsson 
* **Fysiikkavalmentaja:** Sandra Nordenberg 
* **Huoltopäällikkö:** Hampus Eriksson 
* **Huoltopäällikkö:** Anders Huss 
* **Huoltopäällikkö:** John Westin 
* **Puheenjohtaja:** Lars Backlund 
* **Toimitusjohtaja:** Kent Norberg 

*Lähde: EliteProspects*

## Lähteet

## Aiheesta muualla

*Seuran kotisivut 
*Eurohockey joukkueinfo
Aleksandr Tšerepnin

**Aleksandr Nikolajevitš Tšerepnin** (; 21. tammikuuta (J: 9. tammikuuta) 1899 Pietari – 29. syyskuuta 1977 Pariisi) oli venäläissyntyinen säveltäjä ja pianisti. Hänen isänsä oli säveltäjä Nikolai Tšerepnin, joka oli Nikolai Rimski-Korsakovin oppilas. Aleksandrin pojat Serge ja Ivan olivat myös säveltäjiä.

Tšerepnin syntyi Pietarissa, Venäjällä. Venäjän vallankumous vuonna 1917 pakotti hänet muuttamaan Ranskaan ja myöhemmin Yhdysvaltoihin. Tšerepnin kävi konsertoimassa kaukoidässä vuosina 1934–1937. Japanissa hän konsertoi Akira Ifukuben kanssa. Kiinan-vierailunsa aikana hän nai kiinalaisen pianistin Lee Hsien Mingin.

Toisen maailmansodan aikana Tšerepnin asui Ranskassa. Vuonna 1948 hän muutti Yhdysvaltoihin ja sai vuonna 1958 maan kansalaisuuden. Hän ja hänen vaimonsa opettivat musiikkia DePaulin yliopistossa Chicagossa. Tšerepnin kuoli vuonna 1977 Pariisissa.

Singaporen sinfoniaorkesteri oli ensimmäinen orkesteri, joka levytti Tšerepninin musiikkia.
Täydennyspoliisi

**Täydennyspoliisi** on henkilö, jonka Suomen valtioneuvosto voi määrätä poliisin henkilöstöä täydentämään valtion turvallisuuden ollessa uhattuna valmiuslaissa tarkoitetuissa poikkeusoloissa. 

## Tehtävät ja valtuudet
Poikkeusoloissa täydennyspoliisit työskentelevät pääsääntöisesti vakinaisten poliisien työpareina yleisen järjestyksen ja turvallisuuden ylläpitotehtävissä sekä vartiointi-, kuljetus-, saatto- ja alueiden eristämistehtävissä. Palveluksessa ollessaan he käyttävät poliisin virkapukineita. Täydennyspoliisilla on toimiessaan täydet poliisin valtuudet, mutta voimankäyttöoikeus on rajattu työparina toimivan vakinaisen poliisin valtuuttamaksi.

Normaaleissa oloissa eli muulloin kuin poikkeustilan aikana täydennyspoliiseilla ei ole mitään erityisoikeuksia tai valtuuksia, eli poliisin valtuudet ja velvollisuudet tulevat voimaan ainoastaan valtioneuvoston määräyksen jälkeen.

## Täydennyspoliisihenkilöt
Täydennyspoliisihenkilöstöä koskeva asetus tuli voimaan 1. lokakuuta 1997 mutta se kumottiin 1. tammikuuta 2014. Asetuksen perusteella poliisin henkilöstöä voidaan  täydentää noin 3000 henkilöllä. Kihlakuntien poliisilaitokset hoitavat täydennyshenkilöiden varaamisen ja kouluttamisen. Täydennyshenkilöstöön valitaan sekä miehiä että naisia. Heidän tulee olla henkilökohtaisilta ominaisuuksiltaan erityisen hyvin tehtäviin sopivia. Miesten pitää olla yli 35-vuotiaita. Täydennyshenkilöiksi hyväksyttävien tulee olla nuhteettomia. Heidän täytyy olla myös fyysisiltä ominaisuuksiltaan poliisitehtäviin soveliaita.

Täydennyspoliisiksi haetaan vapaaehtoisesti ilmoittautumalla kihlakunnan poliisilaitokselle. Mikäli mieshenkilö hyväksytään täydennyspoliisihenkilöstöön, niin hänet tullaan vapauttamaan asevelvollisuuden suorittamisesta eli häntä ei kutsuta enää reservin kertausharjoituksiin ilman erityisen painavia perusteita.

Täydennyspoliisin tehtävään valittu voi halutessaan luopua siitä ilmoittamalla asiasta kihlakuntansa poliisilaitokselle.

## Koulutus
Täydennyshenkilöstöön valituille järjestetään koulutustilaisuuksia tai harjoituksia mahdollisuuksien mukaan 2–3 vuoden välein. Koulutuksessa käsitellään muun muassa poliisin tehtäviä, toimivaltuuksia, yleisiä toimintalinjoja, organisaatiota, käskyvaltasuhteita ja poikkeusoloja koskevaa lainsäädäntöä. Täydennyskoulutuksen yhteydessä esitellään myös poliisin suoja- ja voimankäyttövälineitä sekä ajoneuvokalustoa ja selostetaan niiden käytöstä annettuja säännöksiä. Myös ensiapu- ja järjestyksenvalvojakoulutus kuuluvat täydennyspoliisihenkilöiden koulutukseen. Poliisihallinto on tilannut heille neljä kertaa vuodessa ilmestyvän *[[Poliisi (lehti)|Poliisi]]*-lehden.

## Lähteet
* Täydennyspoliisit

### Viitteet